9:25 amକଟକ ଖାନନଗର ପାର୍କ ନିକଟରେ ଆଜି ସକାଳେ ବୃଦ୍ଧଙ୍କ ଝୁଲନ୍ତା ମୃତଦେହ ଠାବ,ପ୍ରାଥମିକ ତଦନ୍ତରୁ ଆତ୍ମହତ୍ୟା ଅନୁମାନ 9:20 amସମ୍ଭାବ୍ୟ ବାତ୍ୟା ପ୍ରଭାବରେ ୧୦ ଓ ୧୧ରେ ଦକ୍ଷିଣ ଓଡ଼ିଶାରେ ବର୍ଷା 9:19 amଅର୍ଚ୍ଚନା ନାଗ ସହ ମୁହାଁମୁହିଁ ୮ ଘଣ୍ଟାର ଜେରା ପରେ ଇଡି ଅଫିସରୁ ବାହାରିଲେ ଆରକେଟେକ୍ର ରଂଜିତ ବେହେରା 9:17 amସାମୁଦ୍ରିକ ବାତ୍ୟା 'ମ୍ୟାଣ୍ଡ୍ସ୍' ତୀବ୍ର ଅବପାତରେ ପରିଣତ ହେଲା ; ସତର୍କ ସୂଚନା ଜାରି କଲା ପାଣିପାଗ ବିଭାଗ 9:15 amପଦ୍ମପୁରରେ ଭୋଟ ଗଣତି ପୂର୍ବରୁ ବଡ଼ ଧରଣର ଇଭିଏମ ଅଦଳ ବଦଳ ଅଭିଯୋଗ।
ସୋର : ସୋରରୁ ଅପହୃତ ହୋଇଥିବା ଗହଣା ବ୍ୟବସାୟୀ ଶେଷରେ ଭୁବନେଶ୍ୱରରୁ ଉଦ୍ଧାର ହେଲେ। ଗହଣା କିଣିବା ବାହାନାରେ ଡାକି ବାଲେଶ୍ୱର ଜିଲ୍ଲା ସୋର ଥାନା ବେଲଦା ଛକରେ ଶୁଭମ୍ ଜୁଏଲେରିର ମାଲିକ ପ୍ରହଲ୍ଲାଦ ବେହେରାଙ୍କୁ ୪ ଦୁର୍ବୃତ୍ତ ଗତ ଗୁରୁବାରଠୁ ଅପହରଣ କରିନେଇଥିବା ବେଳେ ଗତ ରାତିରେ ସେ ଉଦ୍ଧାର ହୋଇଛନ୍ତି। ପୁଲିସ୍ ଘଟଣାର ତଦନ୍ତ ଆରମ୍ଭ କରି ଜଣଙ୍କୁ ଅଟକ ରଖିଥିବା ବେଳେ ଅପହରଣ କରିଥିବା ୪ ଜଣ ଫେରାର ହୋଇଯାଇଛନ୍ତି।
ସୂଚନାଯୋଗ୍ୟ, ଗତ ଗୁରୁବାର ସକାଳେ ଦାଣ୍ଡହରିପୁର ଅଞ୍ଚଳର ସୁମନ୍ତ ମଳିକ ନାମକ ଯୁବକ ଗହଣା କିଣିବା ପାଇଁ ପ୍ରହଲ୍ଲାଦଙ୍କୁ ତାଙ୍କ ଘରକୁ ଡକାଇଥିଲେ। ପ୍ରହଲ୍ଲାଦ ୪୦ ଗ୍ରାମ ସୁନା ଗହଣା ନେଇ ଏକ ବାଇକ୍ ଯୋଗେ ଦିନ ପ୍ରାୟ ୧୧ଟା ବେଳେ ଦାଣ୍ଡହରିପୁର ଯାଇଥିଲେ । ମାତ୍ର ତାଙ୍କ ଫେରିବାରେ ବିଳମ୍ବ ହେବାରୁ ପରିବାର ଲୋକ ତାଙ୍କ ମୋବାଇଲ୍କୁ ଫୋନ୍ କରିଥିଲେ। ହେଲେ ଫୋନଟି ସୁଇଚ୍ ଅଫ୍ ଆସିଥିଲା। ଏହାପରେ ପରିବାର ଲୋକେ ବିଭିନ୍ନ ଜାଗାରେ ଖୋଜାଖୋଜି କରିଥିଲେ। କିନ୍ତୁ ପ୍ରହଲ୍ଲାଦଙ୍କ କିଛି ଖୋଜ ଖବର ପାଇ ନଥିଲେ।
ଅନ୍ୟପକ୍ଷରେ ପ୍ରହଲ୍ଲାଦଙ୍କ ଘରକୁ ଫୋନ୍ କରି ସୁମନ୍ତ ମଲିକ କହିଥିଲେ ଯେ ତାଙ୍କୁ କିଛି ଲୋକ ଅଟକ ରଖିଛନ୍ତି। ଏହାପରେ ଫୋନଟି କଟିଯାଇଥିଲା । ପରେ ସେହି ନମ୍ବରରେ ପରିବାର ଲୋକେ ଫୋନ କରିଥିଲେ ମଧ୍ୟ ଫୋନଟି ସୁଇଚ ଅଫ୍ ଦେଖାଇଥିଲା। ପରେ ପରିବାର ଲୋକେ ଏନେଇ ସୋର ଥାନାରେ ଅଭିଯୋଗ କରିଥିଲେ । ସୋର ପୁଲିସ୍ ଘଟଣାର ତନାଘନା ଚଳାଇ ଗତ ରାତିରେ ତାଙ୍କୁ ଭୁବନେଶ୍ୱରରୁ ଉଦ୍ଧାର କରିଛି।
ପଦ୍ମପୁରରେ ଭୋଟ ଗଣତି ପୂର୍ବରୁ ବଡ଼ ଧରଣର ଇଭିଏମ ଅଦଳ ବଦଳ ଅଭିଯୋଗ।
